SET ปิดบวก 11 จุดตาม “ดาวฟิวเจอร์ส” พุ่ง รับความคืบหน้าแผนกระตุ้นศก.สหรัฐ
SET ปิดบวก 11 จุดตาม “ดาวฟิวเจอร์ส” พุ่ง รับความคืบหน้าแผนกระตุ้นศก.สหรัฐ
1 ต.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,247.59 จุด เพิ่มขึ้น 10.55 จุด (+0.85%) มูลค่าการซื้อขาย 44,863.49 ล้านบาท
10 หุ้นดันดัชนีวันนี้

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ดีหลังจากร่วงแรงก่อนหน้านี้ และตลาดภูมิภาคหลายแห่งปิดทำการ ทำให้ไม่มีปัจจัยบวก/ลบชัดเจน ขณะที่บ้านเรานายกรัฐมนตรีก็ได้นำร่างพ.ร.บ.งบประมาณรายจ่ายประจำปีงบประมาณ 2564 ขึ้นทูลเกล้าฯแล้ว ทำให้คนมองว่าน่าจะสามารถเบิกจ่ายงบฯได้เร็วกว่าที่คาดไว้ อย่างไรก็ดีการฟื้นตัวจุดนี้เป็นแค่การฟื้นตัวในกรอบขาลง เนื่องจากหลายปัจจัยยังไม่มีการเปลี่ยนแปลง
ทั้งนี้ ตลาดฯเป็นลักษณะของการเลือกลงทุนหุ้นเป็นรายตัวตามปัจจัยเฉพาะตัว รวมถึงกลุ่มที่คาดว่าผลประกอบการจะออกมาดี และหุ้นที่ได้ปรับตัวลงไปมากแล้ว อย่างหุ้น BANPU ก็มีการเล่นตามราคาถ่านหินที่ฟื้นตัวขึ้น เป็นต้น
ด้านตลาดในยุโรปเทรดบ่ายนี้ก็เคลื่อนไหวในแดนบวก เช่นเดียวกับดาวโจนส์ฟิวเจอร์สที่ยังบวกกว่า 100 จุด หลังจากมีความคืบหน้ามาตรการเยียวยาเศรษฐกิจของสหรัฐ ที่คาดหวังว่าจะได้ข้อสรุปในเร็ว ๆ นี้ พร้อมให้ติดตามสถานการณ์การเลือกตั้งในสหรัฐฯต่อไป และติดตามปัจจัยการเมืองในประเทศด้วย ซึ่งมองว่าในครึ่งแรกของเดือนตุลาคมน่าจะแรงกดดันมากกว่าช่วงครึ่งเดือนหลัง
ขณะที่แนวโน้มการลงทุนในวันพรุ่งนี้ (2 ต.ค.) นายกิจพณ กล่าวว่า ตลาดฯคงจะแกว่ง Sideway ขึ้นต่อไปได้ โดยมีแนวรับ 1,243 จุด ส่วนแนวต้าน 1,250-1,266 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
MICRO มูลค่าการซื้อขาย 3,963.39 ล้านบาท ปิดที่ 5.45 บาท เพิ่มขึ้น 2.80 บาท
SCC มูลค่าการซื้อขาย 1,616.06 ล้านบาท ปิดที่  337.00 บาท เพิ่มขึ้น 15.00 บาท
BANPU มูลค่าการซื้อขาย 1,545.60 ล้านบาท ปิดที่ 6.40 บาท เพิ่มขึ้น 0.60 บาท
KBANK มูลค่าการซื้อขาย 1,361.22 ล้านบาท ปิดที่ 77.75 บาท เพิ่มขึ้น 0.75 บาท
AOT มูลค่าการซื้อขาย 1,256.06 ล้านบาท ปิดที่ 56.50 บาท ราคาไม่เปลี่ยนแปลง